שיחה:מנהג ירושלים

message: מה מקורם, והאם הם אינם נוהגים גם במקומות אחרים? (יד ביד, לדוגמא). בדרך אגב, שמעתי מהרב יעקב ניסן רוזנטל שמנהג ירושלים היה לקדש בטבעת כסף, ולא בטבעת זהב. אם ימצא לכך מקור אפשר יהיה לשלב זאת בערך. נת- ה- - שיחה 00:16, 1 ביולי 2011 (IDT)
replies: text: שאלה כבדה שאלת ואכן איני יודע מה לעשות עם ערך זה. הרי יש לירושלים מנהגים ייחודיים שאינם מקובלים על שאר העולם והם מייחדים את ירושלים, כמו 40 דקות לפני שקיעה לקבלת שבת או שאין הצאצאים מלווים את הנפטר (כמדומני). ויש מנהג ירושלים שחצי העולם נוהג כמוהו ורק מציינים שזה מנהג ירושלים. ויש מנהגי ירושלים שכמעט כולם נוהגים כמוהם, כמו שהכלה מסובבת את החתן שבע פעמים. וכן יש מנהגי ירושלים שממש תלויים בקדושת ירושלים כמו נפילת אפיים ואולי כמו כלי נגינה אחד בלבד בתזמורת. נראה לי שראוי לכתוב זאת בערך. כן מן הסתם יש לעשות פרק נפרד למנהג ירושלים האשכנזי ולזה הספרדי ואת הנושאים האחרים להכניס לתת סעיפים.

text: לעצם הנושא הפרטני עיין בספר של הרב שטרנבוך שהבאתי כמקור והוא המקור לכל נושאי הנישואין. וחפש שם לגבי הטבעת כסף המרובעת ותמצא שם. עדירל - שיחה 00:27, 1 ביולי 2011 (IDT)
replies: text: :כבודו של הרב שטרנבוך במקומו מונח, אבל הוא רב, ולא חוקר מנהגים. לכן אי אפשר להתבסס באופן בלעדי על ספרו כמקור למנהגי ירושלים.

text: :לגבי תזמורת בחתונות, צריך להביא את כל הדעות בנושא, אי אפשר לכנות דבר שנהוג רק בקבוצה מצומצמת כ'מנהג ירושלים'. נת- ה- - שיחה 19:34, 3 ביולי 2011 (IDT)
replies: text: ::השאלה איננה מה הוא "מנהג ירושלים", אלא מי משתמש במונח מנהג ירושלים ולגבי מה. כרגע אין לי פנאי לויקיפדיה ולא אוכל להרחיב את הערך יותר, אבל זה הכיוון. עדירל - שיחה 20:02, 3 ביולי 2011 (IDT)
replies: text: :::אם כך אזי מדובר בהטעיה, ויש להבהיר אותה. מנהג ירושלים הוא מנהג הנוהג בירושלים, ולא בכינוי לא מחייב. הרי אם קבוצה מצומצמת קוראת למנהיגה 'ראב"ד לכל מקהלות האשכנזים' בזמן שזה רחוק מכך, יש להוסיף לכינוי הערת הבהרה, ולא לשתף פעולה עם הטעיית הציבור, ואותו דבר גם פה. נת- ה- - שיחה 10:55, 4 ביולי 2011 (IDT)
replies: text: ::::ברור שאין "מנהג ירושלים" המחייב את כל מי שמתגורר בירושלים. לא שעות הדלקת נרות (שהרב עובדיה טוען שלא היה מנהג ספרדיי ירושלים), לא האיסור על כל נגינה (שחסידי גור אינם מקבלים) ובוודאי שלא המנהגים של הספרים שספר "כף החיים" מלא בהם בכינוי מנהג ירושלים והאשכנזים מן הסתם לא נוהגים על פיהם. כך גם במנהגי הקבורה של חברא קדישא ירושלים, והמנהג שהצאאצים לא מלווים את הנפטר, אין בהם מנהג אחד שמקובל על הכל או שמחייב את הכל. גם מנהג ירושלים שלא לנהוג קדושה בפירות נכרים אינה מחייבת את הבני ברקים הגרים בירושלים ואת הרבי מסאטמאר שלא נהג על פיה אלא החמיר שלא לאכול פירות נכרים.

text: ::::אך זה לא אומר שאין מנהגים המכונים מנהג ירושלים, הידועים כמנהג ירושלים והציבור רוצה לדעת מה הם.

text: ::::לגבי הבהרה, המקום לזה הוא בתחילת הערך שבו יש להבהיר שכל המנהגים הללו הם למחזיקים בהם ולגבי כל מנהג ומנהג לציין מה מקורו, מי נוהג בו ומי לא נוהג בו. עם זאת, אני חושב שהטענה להטעיה אינה ראויה. עדירל - שיחה 15:40, 4 ביולי 2011 (IDT)
replies: text: :::::לדעתי ההבהרה מתבקשת מאוד, הערך יכול להטעות בקלות את הקורא שלא נחשף למנהג התופים + שני זמרים, ולגרום לו לחשוב שכך נוהגים כולם בירושלים. כשם שיש הסתייגות לגבי זמן כניסת שבת, כך צריך להיות הסתייגות בכל מנהג שאינו נהוג באופן גורף. נת- ה- - שיחה 23:30, 4 ביולי 2011 (IDT)
replies: text: ::::::במקרים רבים, הביטוי "מנהג ירושלים" מתייחס למנהג שהיה מקובל (לפחות אצל האשכנזים, או אצל הספרדים), ביישוב הישן, ומקובל במקרים רבים אצל צאצאיהם, וקהילות שהגיעו מאוחר יותר נוהגות באופן אחר. (בד"כ על פי הנהוג בארצות מוצאם).
thread_title: מנהגי נישואין בירושלים

message: החל מהתקופה שלאחר גירוש ספרד חיה בירושלים חיה קהילת הספרדים, רק במהלך המאה ה-19 הופיעה הקהילה האשכנזית. הקהילות נבדלו אלו מאלו, ולכן ראוי להבחין בפרק "ממנהגי ירושלים" בין מנהגי הספרדים לאלו האשכנזיים. נדמה שאפשר להכניס את המנהגים הללו לתוך הפרק "מנהג האשכנזים בירושלים", שכן מקורותיו הם אשכנזיים. עמנואל בן חיים - שיחה 16:57, 7 ביולי 2020 (IDT)
thread_title:  ממנהגי ירושלים: בין ספרדים לאשכנזים בירושלים